CELEX: 32008R0447
Language: hu
Date: 2008-05-22 00:00:00
Title: A Bizottság 447/2008/EK rendelete ( 2008. május 22. ) az 1290/2005/EK tanácsi rendeletnek az EMGA és az EMVA keretében a kifizető ügynökségek számlavezetésére, a kiadásigazoló és a bevételi nyilatkozatokra, valamint a kiadások visszatérítési feltételeire vonatkozó részletes alkalmazási szabályairól szóló 883/2006/EK rendelet módosításáról

23.5.2008   
            
            
               HU
            
            
               Az Európai Unió Hivatalos Lapja
            
            
               L 134/13
            
         
      A BIZOTTSÁG 447/2008/EK RENDELETE
   
   (2008. május 22.)
   az 1290/2005/EK tanácsi rendeletnek az EMGA és az EMVA keretében a kifizető ügynökségek számlavezetésére, a kiadásigazoló és a bevételi nyilatkozatokra, valamint a kiadások visszatérítési feltételeire vonatkozó részletes alkalmazási szabályairól szóló 883/2006/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 42. cikke (5) és (7) bekezdésére,
   mivel:
   
               (1)
            
            
               A 883/2006/EK bizottsági rendelet (2) 4. cikkének (3) bekezdése előírja, hogy az ugyanezen cikk (2) bekezdésének b) pontjában meghatározott adatösszesítő kimutatást (T103) papír formátumban is meg kell adni a Bizottságnak. Tekintettel a tagállamok és a Bizottság között fennálló jelentéstételi eljárások fejlődésére és a piaci szereplőknek a közös agrárpolitika finanszírozása keretében működtetett biztonságos elektronikus rendszerekhez való hozzáférését lehetővé tevő egységes portál létrehozására, a papír formátumban történő adatközlés már nem tűnik indokoltnak, ezért azt, különösen a vele járó adminisztratív terhek miatt, meg lehet szüntetni.
            
         
               (2)
            
            
               Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (3) 150. cikkének (3) bekezdését módosították, és ezzel az EMGA rendszeres igazgatási kiadásai előre leköthetővé váltak a következő pénzügyi évre meghatározott előirányzatok ellenében, legfeljebb a folyó pénzügyi évre vonatkozó összes előirányzat háromnegyedéig. Az előzetes kötelezettségvállalásra vonatkozó új feltételek figyelembevétele érdekében indokolt a 883/2006/EK rendelet 8. cikkének (3) bekezdését módosítani.
            
         
               (3)
            
            
               A 2007-től kezdődően az 1782/2003/EK tanácsi rendelet (4) 95. és 96. cikkében előírt tejtámogatásból és kiegészítő támogatásból eredően odaítélendő összegeket az 1782/2003/EK rendelet 47. cikkének (2) bekezdésének megfelelően bevonják az egységes támogatási rendszer hatálya alá. Ezenkívül a 793/2006/EK bizottsági rendelet (5) hatályon kívül helyezte a húságazat támogatási rendszerének a legkülsőbb régiókra vonatkozó alkalmazási szabályairól szóló, 2005. február 3-i 188/2005/EK bizottsági rendeletet (6). Ezért a fenti intézkedésekhez kapcsolódó összegeket ezentúl nem kell figyelembe venni a közvetlen kifizetésekre a 883/2006/EK rendelet 9. cikke (2) bekezdésének b) pontja szerint irányadó felső határok kiszámításakor. A számítást ugyanakkor hozzá kell igazítani a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendeletben meghatározott közvetlen kifizetések önkéntes modulációjára vonatkozó részletes szabályok megállapításáról, valamint az 1290/2005/EK rendelet (7) módosításáról szóló, 2007. március 27-i 378/2007/EK rendelettel bevezetett önkéntes modulációra vonatkozó rendelkezésekhez.
            
         
               (4)
            
            
               Ezért a 883/2006/EK rendeletet a fentieknek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági alapokkal foglalkozó bizottság véleményével,
            
         ELFOGADTA EZT A RENDELETET:
   1. cikk
   A 883/2006/EK rendelet a következőképpen módosul:
   
               1.
            
            
               a 4. cikk (3) bekezdését el kell hagyni;
            
         
               2.
            
            
               a 8. cikk (3) bekezdésének helyébe a következő rendelkezés lép:
               „(3)   Amennyiben a tagállamok által a következő évre bejelentett összes kiadás meghaladja a folyó költségvetési év összes vonatkozó előirányzatának a háromnegyedét, az 1605/2002/EK, Euratom rendelet 150. cikkének (3) bekezdésében meghatározott előzetes kötelezettségvállalásokat és a megfelelő havi kifizetéseket a kiadásigazoló nyilatkozatokkal arányosan, a folyó költségvetési év előirányzatának legfeljebb 75 %-áig engedélyezik. A Bizottság a tagállamoknak vissza nem térített egyenleget a későbbi visszatérítésekre vonatkozó határozatok meghozatalakor veszi figyelembe.”;
            
         
               3.
            
            
               a 9. cikk (2) bekezdésének b) pontja helyébe a következő rendelkezés lép:
               
                           „b)
                        
                        
                           az N+2 és az azt követő költségvetési évek folyamán teljesített kifizetések az érintett tagállam tekintetében csak az alábbi korlátokon belül támogathatók:
                           
                                       i.
                                    
                                    
                                       az 1782/2003/EK rendelet VIII. vagy VIIIa. mellékletében meghatározott nemzeti felső határon belül azon költségvetési évet megelőző évben, amelynek folyamán a kifizetést teljesítik, az említett rendelet III. címe szerinti közvetlen támogatási rendszer esetén; vagy
                                    
                                 
                                       ii.
                                    
                                    
                                       az 1782/2003/EK rendelet 143b. cikke (3) bekezdésének megfelelően megállapított éves pénzügyi kereten belül azon költségvetési évet megelőző évben, amelynek folyamán a kifizetést teljesítették, az ebben a cikkben előírt egységes területalapú támogatási rendszer esetén.
                                    
                                 Az i. pont szerinti nemzeti felső határ vagy ii. pont szerinti éves pénzügyi keret, esettől függően,
                           
                                       —
                                    
                                    
                                       csökken az 1782/2003/EK rendelet 10. cikkében említett moduláció szerint,
                                    
                                 
                                       —
                                    
                                    
                                       csökken a 378/2007/EK rendelet I. fejezetében említett önkéntes moduláció szerint,
                                    
                                 
                                       —
                                    
                                    
                                       növekszik az 1782/2003/EK rendelet 12. cikkében említett kiegészítő támogatás szerint,
                                    
                                 
                                       —
                                    
                                    
                                       növekszik a 378/2007/EK rendelet 1. cikke (3) bekezdésének második albekezdésében említett kiegészítő támogatás szerint,
                                    
                                 
                                       —
                                    
                                    
                                       módosul az 1782/2003/EK rendelet 11. cikkében említett kiigazítással.”
                                    
                                 
                     
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Az 1. cikk 1. pontja azonban a 2009-es pénzügyi évtől alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. május 22-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 209., 2005.8.11., 1. o. A legutóbb az 1437/2007/EK rendelettel (HL L 322., 2007.12.7., 1. o.) módosított rendelet.
   
      (2)  HL L 171., 2006.6.23., 1. o. A legutóbb a 114/2008/EK rendelettel (HL L 33., 2008.2.7., 6. o.) módosított rendelet.
   
      (3)  HL L 248., 2002.9.16., 1. o. A legutóbb az 1525/2007/EK rendelettel (HL L 343., 2007.12.27., 9. o.) módosított rendelet.
   
      (4)  HL L 270., 2003.10.21., 1. o. A legutóbb a 293/2008/EK bizottsági rendelettel (HL L 90., 2008.4.2., 5. o.) módosított rendelet.
   
      (5)  HL L 145., 2006.5.31., 1. o. A legutóbb az 1242/2007/EK rendelettel (HL L 281., 2007.10.25., 5. o.) módosított rendelet.
   
      (6)  HL L 31., 2005.2.4., 6. o. A 793/2006/EK rendelettel (HL L 145., 2006.5.31., 1. o.) hatályon kívül helyezett rendelet.
   
      (7)  HL L 95., 2007.4.5., 1. o.